શીર્ષક: ગુજરાતમાં અકસ્માત : હાઇવે પર મધરાતથી પરોઢનો સમય કાળમુખો કેમ બની જાય છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સુરત-પાવાગઢ રોડ પર અકસ્માત

હવે જ્યારે ફરી એક વાર મધરાત્રે સર્જાયેલા અકસ્માતમાં મોટી સંખ્યામાં લોકોના જીવ ગયા છે ત્યારે એ પ્રશ્ન થવો સ્વાભાવિક છે કે કેમ હાઇવે પર મધરાત્રિથી પરોઢનો સમય કાળમુખો બની જાય છે?

નોંધનીય છે કે થોડા દિવસ પહેલાં વલસાડ નજીક અમદાવાદ-મુંબઈ નેશનલ હાઇવે પર મધરાત્રે આવો જ ગંભીર અકસ્માત સર્જાયો હતો. 

જેમાં એક ટ્રક અને ખાનગી બસ વચ્ચે અકસ્માત થતાં 20 મુસાફરોને ઈજા થઈ હતી. જોકે, આ અકસ્માતમાં કોઈ પણ વ્યક્તિનો જીવ ગયો ન હતો. 

પ્રાથમિક માહિતી મુજબ હાલ નોંધાયેલ અકસ્માતમાં ભોગ બનનાર લોકો મૂળ ભાવનગરના મહુવાના હતા અને પાવાગઢ દર્શન માટે જઈ રહ્યા હતા. 

બીબીસી સાથેની વાતચીતમાં રોડ સેફ્ટી અંગે કામ કરતાં નિષ્ણાતોએ એ વાતે સંમતિ વ્યક્ત કરી હતી કે મધરાત્રિથી વહેલી સવારના સમયે હાઇવે પર ઘણા અકસ્માતો નોંધાય છે. 

'રોડ ઍક્સિડન્ટ્સ ઇન ઇન્ડિયા'ના વર્ષ 2019ના રિપોર્ટ પ્રમાણે વર્ષ 2019માં કુલ 4,49,002 અકસ્માતો નોંધાયા હતા. જેમાં 1,51,113 લોકોનાં મૃત્યુ થયાં હતાં. જ્યારે 4,51,361 લોકો ઈજાગ્રસ્ત થયા હતા.

આ રિપોર્ટ અનુસાર વર્ષ 2019માં ગુજરાતમાં 17,046 અકસ્માતો નોંધાયા હતા. જેમાં 7,390 લોકોનાં મૃત્યુ થયાં હતાં. 

વહેલી સવાર સુધીના સમયમાં અકસ્માતનું વધુ પ્રમાણ

'ફાઇનાન્સીયલ એક્સપ્રેસ'ના એક અહેવાલ અનુસાર 'સેન્ટ્રલ રોડ રિસર્ચ ઇન્સ્ટિટ્યૂટ' દ્વારા આગ્રા-લખનૌ એક્સપ્રેસવેના 300 કિલોમિટરના રસ્તા પર કરાયેલા સંશોધન પ્રમાણે મોટા ભાગના અકસ્માતો મધરાત્રિના 12થી ચાર વાગ્યા સુધી અને બપોરના ત્રણથી સાંજના છ વાગ્યા સુધીના સમય સુધી નોંધાયા હતા.

જે પૈકી 40 ટકા અકસ્માતો વાહનોના ડ્રાઇવરો દ્વારા ચાલુ વાહને ઝોકું ખાવાના કારણે સર્જાતા હોવાનું સામે આવ્યું હતું.

જોકે અહીં નોંધનીય છે કે સમય અને અકસ્માતો વચ્ચેના સંબંધ અંગે કોઈ વૈજ્ઞાનિક અભ્યાસ થયો હોવાનું બીબીસી ગુજરાતીના ધ્યાનમાં આવ્યું નથી. 

તેમ છતાં રોડ સેફ્ટી ક્ષેત્રે કામ કરતા જુદાજુદા નિષ્ણાતો મધરાત્રિના સમયને અકસ્માતોની સંખ્યા સાથે નિકટનો સંબંધ હોવાનું જણાવે છે.

રાત્રિના સમયે ડ્રાઇવરોની ધીમી પ્રતિક્રિયા

'અરાઇવ સેફ' NGOના પ્રમુખ હરમનસિંઘ સિદ્ધુ મધરાત્રિના સમયે અકસ્માત થવાની શક્યતા વધુ હોવાનો મત વ્યક્ત કરે છે. 

તેઓ કહે છે કે, "મધરાત્રિના સમયે વાહન ચલાવવાથી શરીરની સર્કેડિયન સાઇકલ પર વિપરીત અસર પડે છે."

"તેથી ભલે ડ્રાઇવર પોતે જાગૃત અવસ્થામાં હોવાનો દાવો કરતો હોય પરંતુ આ સમયે તેમની...